b'\n_START_ARTICLE_\nAiri\xc5\xa1kas viskis\n_START_PARAGRAPH_\nAiri\xc5\xa1kas viskis (air. Fuisce arba Uisce beatha) \xe2\x80\x93 tai viskis, gaminamas Airijoje. Pagrindinis airi\xc5\xa1ko ir \xc5\xa1koti\xc5\xa1ko viskio skirtumas yra tas, kad d\xc5\xbeiovinant airi\xc5\xa1kam viskiui skirt\xc4\x85 salykl\xc4\x85 nenaudojamos durp\xc4\x97s (\xc5\xa1i taisykl\xc4\x97 turi i\xc5\xa1im\xc4\x8di\xc5\xb3)._NEWLINE_D\xc4\x97l daugyb\xc4\x99 \xc5\xa1imtme\xc4\x8di\xc5\xb3 trukusios sunkios ekonomin\xc4\x97s pad\xc4\x97ties, Airijoje daugelis viskio darykl\xc5\xb3 jung\xc4\x97si tarpusavyje arba bankrutavo. \xc5\xa0iuo metu Airijos teritorijoje veikia 3 viskio daryklos \xe2\x80\x93 Midleton, Bushmills ir Cooley (kiekviena j\xc5\xb3 gamina daug skirting\xc5\xb3 viskio r\xc5\xab\xc5\xa1i\xc5\xb3)._NEWLINE_Viskio gamybos prad\xc5\xbeia Airijoje datuojama XII a. viduriu. \xe2\x80\x9eOld Bushmills\xe2\x80\x9c darykla skelbiasi esanti seniausia licencijuota darykla pasaulyje, nes 1608 m. i\xc5\xa1 karaliaus Jok\xc5\xabbo VI gavo licencij\xc4\x85 viskio gamybai.'